Днес Надзорният съвет на Националната здравноосигурителна каса (НЗОК) прие правила и ред за определяне на стойностите на дейностите за болнична медицинска помощ към договорите с изпълнителите.  
  
Правилата представляват механизъм, чрез който ще се постигне по-справедливо разпределяне на средствата за болнична помощ, като целта е да има яснота и регулярност при плащанията към болниците. С новият механизъм РЗОК ще бъдат улеснени в разпределянето на средствата, а договорните партньори ще могат да планират разходите си.  
  
Правилата са приети на основание чл. 4, ал. 4 от Закона за бюджета на НЗОК за 2010 год. Те определят общата годишна стойност на разходите за болнична медицинска помощ на районните здравноосигурителни каси (РЗОК), както и общата стойност на делегираните бюджети за дейностите за болнична медицинска помощ, които са неразделна част от договорите с изпълнителите.